Председникова комисија о Атентату на председника Кенедија, позната незванично као Воренова комисија, је била комисија коју је 29. новембра 1963. успоставио Линдон Џонсон како би расветлила атентат на председника Сједињених Држава Џона Кенедија, који се догодио 22. новембра 1963. Са пуним извештајем на 888 страница, председник Џонсон је упознат 24. септембра 1964, а јавност три дана касније. Закључак комисије је био да је Ли Харви Освалд деловао сам приликом извршавања атентата на Кенедија и рањавања гувернера Џона Коналија, и да је Џек Руби деловао сам приликом убиства Освалда. Налази комисије су се показали контроверзним и касније студије су их и оповргавале и подржавале.